CELEX: 52020PC0473
Language: da
Date: 2020-08-25
Title: Forslag til RÅDETS GENNEMFØRELSESAFGØRELSE om midlertidig støtte til Portugal i henhold til Rådets forordning (EU) 2020/672 til mindskelse af risiciene for arbejdsløshed i en nødsituation som følge af covid-19-udbruddet

EUROPA-KOMMISSIONEN
            Bruxelles, den 25.8.2020
            COM(2020) 473 final
            2020/0227(NLE)
            Forslag til
            RÅDETS GENNEMFØRELSESAFGØRELSE
            om midlertidig støtte til Portugal i henhold til Rådets forordning (EU) 2020/672 til mindskelse af risiciene for arbejdsløshed i en nødsituation som følge af covid-19-udbruddet
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Ved Rådets forordning (EF) 2020/672 ("SURE-forordningen") fastsættes den retlige ramme for Unionens finansielle støtte til medlemsstater, der oplever eller er i alvorlig risiko for en alvorlig økonomisk forstyrrelse som følge af covid-19-udbruddet. Støtten inden for rammerne af SURE har primært til formål at finansiere arbejdsfordelingsordninger eller lignende foranstaltninger, der tager sigte på at beskytte arbejdstagere og selvstændige og dermed mindske forekomsten af arbejdsløshed og indkomsttab, samt, som supplement, med henblik på finansiering af visse sundhedsrelaterede foranstaltninger, navnlig på arbejdspladsen.
            
            
               Den 7. august 2020 anmodede Portugal om finansiel støtte fra Unionen under SURE-forordningen. I henhold til SURE-forordningens artikel 6, stk. 2, har Kommissionen hørt de portugisiske myndigheder med henblik på at kontrollere, om der er sket en pludselig og kraftig stigning i de faktiske og planlagte udgifter, som er direkte forbundet med arbejdsfordelingsordninger og lignende foranstaltninger samt sundhedsrelaterede foranstaltninger, der er vedtaget som reaktion på covid-19-pandemien. Foranstaltningerne vedrører navnlig:
            
            
               (1)en foranstaltning til støtte for fastholdelsen af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid som fastsat i Portugals arbejdsmarkedslov. Foranstaltningen består i en ydelse til støtteberettigede virksomheder til dækning af 70 % af medarbejdernes løn, idet medarbejdernes løn udgør to tredjedele af deres normale bruttoløn. Denne korrektion på to tredjedele skal som minimum svare til den nationale mindsteløn og må højst udgøre tre gange den nationale mindsteløn. Støtteberettigede virksomheder skal have indstillet deres aktivitet eller opleve et betydeligt fald i indtægterne 
            
            
               (2)en ny og forenklet særlig ydelse til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid. Denne foranstaltning svarer til den, der er nævnt i punkt 1), men indebærer forenklede procedurer for at sikre hurtigere adgang til midlerne. Foranstaltningen består i en ydelse til støtteberettigede virksomheder til dækning af 70 % af medarbejdernes løn, idet medarbejdernes løn udgør to tredjedele af deres normale bruttoløn, og arbejdsgiveren er fritaget for at indbetale socialsikringsbidrag. Denne korrektion på to tredjedele skal som minimum svare til den nationale mindsteløn og må højst udgøre tre gange den nationale mindsteløn. Støtteberettigede virksomheder skal enten have indstillet deres forretningsaktivitet eller have oplevet et indtægtstab på mindst 40 % i en periode på 30 dage forud for anmodningen om støtte sammenlignet med den samme måned i det foregående år eller med det månedlige gennemsnit for de to foregående måneder. Foranstaltningen er blevet forlænget adskillige gange, bl.a. ved at ændre beregningen af medarbejdernes løn til fire femtedele af den normale bruttoløn og indføre en udfasning af virksomhedernes fritagelse for indbetaling af socialsikringsbidrag
            
            
               (3)hvis en virksomhed, er kriseramt som følge af covid-19-udbruddet, er omfattet af de foranstaltninger, der er nævnt i punkt 1) eller 2), og har etableret et uddannelsesprogram, der er godkendt af den nationale offentlige arbejds- og uddannelsesformidling inden for rammerne af de særlige erhvervsuddannelsesprogrammer, kan medarbejderne og virksomheden i forbindelse med uddannelse, der foregår i arbejdstiden, som alternativ til nedsat arbejdstid, modtage en uddannelsesydelse til erstatning for indkomsten, som også dækker alle uddannelsesrelaterede omkostninger
            
            
               (4)en særlig ydelse til virksomhederne for genoptagelse af erhvervsaktiviteten. For at lette genoptagelsen af arbejdet og fastholde arbejdspladser kan virksomheder, hvis medarbejdere har været omfattet af foranstaltningerne i punkt 1) eller 2), modtage en ydelse svarende til enten den nationale mindsteløn for hver enkelt medarbejder, der udbetales som et engangsbeløb, eller til to gange den nationale mindsteløn for hver enkelt medarbejder, der udbetales gradvis i en periode på seks måneder. Hvis støtten udbetales gradvis, er virksomheden også omfattet af en delvis fritagelse for indbetaling af socialsikringsbidrag på 50 % for den pågældende medarbejder
            
            
               (5)et tilskud til sikring af en stabil indkomst til medarbejdere, der er omfattet af foranstaltningerne i punkt 1) eller 2). En medarbejder er støtteberettiget, hvis vedkommendes bruttoløn pr. februar 2020 ikke var højere end to gange den nationale mindsteløn. Medarbejderne modtager en ydelse svarende til forskellen mellem bruttolønnen pr. februar 2020 og den løn, de har modtaget i den periode, hvor de var omfattet af en af de to ovennævnte støtteordninger, dog mindst 100 EUR og højst 351 EUR 
            
            
               (6)en særordning til fordel for selvstændige, personer i uformelt arbejde og ledelsespartnere. Under foranstaltningen udbetales der en månedlig ydelse svarende til enten den støtteberettigedes registrerede indkomst (dog højst 438,81 EUR), hvis indkomsten er under 658,21 EUR, eller til to tredjedele af vedkommendes registrerede indkomst (dog højt 438,81 EUR), hvis indkomsten er over 658,21 EUR. I begyndelsen blev der anvendt en nedre grænse på 219,41 EUR for det samlede månedlige støttebeløb i perioden 13. marts - 30. juni 2020. For at være støtteberettiget skal man enten have indstillet sin erhvervsaktivitet eller have oplevet et indtægtstab på mindst 40 % i en periode på 30 dage forud for anmodningen om støtte sammenlignet med samme måned i det foregående år eller med det månedlige gennemsnit for de to foregående måneder. 
            
            
               (7)en familieydelse til medarbejdere, der ikke har kunnet arbejde, fordi de har skullet passe deres børn under 12 år eller andre plejekrævende pårørende. Under foranstaltningen udbetales der en ydelse, som dækker 50 % af medarbejderens løn. Som hovedregel svarer medarbejderens løn til to tredjedele af den normale bruttoløn, med en nedre grænse svarende til den nationale mindsteløn og en øvre grænse svarende til tre gange den nationale mindsteløn
            
            
               (8)en særlig støtte til fastholdelse af undervisningskontrakter på baggrund af aflysningen af erhvervsuddannelsesforløb. Den offentlige støtte består i en ydelse, der dækker underviserens løn, selv om undervisningen ikke har fundet sted
            
            
               (9)en række regionale beskæftigelsesrelaterede foranstaltninger i den selvstyrende region Azorerne. Disse særlige foranstaltninger omfatter bl.a. et regionalt tillæg oveni de nationale ordninger, navnlig arbejdsfordelingsordningen, og støtte til selvstændige erhvervsdrivende og virksomheder med henblik på genoptagelse af deres erhvervsaktivitet, og de tager sigte på at opretholde beskæftigelsen i Azorerne under covid-19-udbruddet. Støtten under denne foranstaltning er betinget af, at arbejdsforholdet fastholdes, og erhvervsaktiviteten opretholdes
            
            
               (10)en række regionale beskæftigelsesrelaterede foranstaltninger i den selvstyrende region Madeira. Disse særlige foranstaltninger omfatter bl.a. et regionalt tillæg oveni de nationale ordninger, navnlig arbejdsfordelingsordningen, og støtte til selvstændige erhvervsdrivende og virksomheder med henblik på genoptagelse af deres erhvervsaktivitet, og de tager sigte på at opretholde beskæftigelsen i Azorerne under covid-19-udbruddet. Støtten under denne foranstaltning er betinget af, at arbejdsforholdet fastholdes, og erhvervsaktiviteten opretholdes
            
            
               (11)en ydelse til medarbejdere og selvstændige, som er midlertidigt forhindret i at udøve deres aktivitet, fordi de er i forebyggende isolation. Disse arbejdstagere har ret til en ydelse svarende til deres grundløn 
            
            
               (12)en ydelse ved sygdom som følge af smitte med covid-19. Sammenlignet med Portugals almindelige sygeordning er udbetalingen af covid-19-ydelsen ikke underlagt ventetid. Den offentlige støtte består i en ydelse svarende til bruttolønnen
            
            
               (13)indkøb af personlige værnemidler til brug på arbejdspladsen, navnlig på offentlige hospitaler, i fagministerier, kommuner og de selvstyrende regioner Azorerne og Madeira som en sundhedsrelateret foranstaltning
            
            
               (14)en kampagne om hygiejne på skolerne med henblik på at sikre en sikker tilbagevenden for undervisere, andet personale og elever
            
         
         
            
               (15)testning for covid-19 af indlagte patienter og medarbejdere på de offentlige hospitaler samt medarbejderne på plejehjem og i børnepasningsfaciliteter 
            
            
               (16)en særlig kompensation for medarbejdere i det nationale sundhedssystem, der arbejder med bekæmpelse af covid-19-udbruddet. Det drejer sig om en præstationsbonus, der udbetales én gang, og som svarer til 50 % af medarbejderens normale bruttoløn.
            
            
               Portugal har fremsendt de nødvendige oplysninger til Kommissionen. 
            
            
               Under hensyntagen til den foreliggende dokumentation foreslår Kommissionen, at Rådet vedtager en gennemførelsesafgørelse om at yde finansiel støtte til Portugal i henhold til SURE-forordningen til støtte for ovennævnte foranstaltninger.
            
            
               •Sammenhæng med de gældende regler på samme område
            
            
               
                  Dette forslag er i fuld overensstemmelse med Rådets forordning (EU) 2020/672, i henhold til hvilken forslaget fremsættes.
               
               
                  Forslaget er et supplement til et andet EU-retsinstrument, der har til formål at yde støtte til medlemsstaterne i nødsituationer, nemlig Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond ("forordning (EF) nr. 2012/2002"). Europa-Parlamentets og Rådets forordning (EU) 2020/461 blev vedtaget den 30. marts og indeholder ændringer til førnævnte instrument, som udvider dets anvendelsesområde til at omfatte større folkesundhedskriser og fastlægger, hvilke specifikke tiltag der er berettigede til finansiering. 
               
            
            
               •Sammenhæng med Unionens politik på andre områder
            
            
               
                  Forslaget indgår i en række foranstaltninger, der er udarbejdet som reaktion på den aktuelle covid-19-pandemi, blandt andet investeringsinitiativet som reaktion på coronavirusset, og det supplerer andre instrumenter til støtte for beskæftigelsen såsom Den Europæiske Socialfond og Den Europæiske Fond for Strategiske Investeringer (EFSI)/InvestEU. Ved i dette særlige tilfælde med covid-19-udbruddet at gøre brug af lånoptagelse og långivning til støtte for medlemsstaterne fungerer dette forslag som en ekstra sikkerhedsforanstaltning til at finansiere arbejdsfordelingsordninger og lignende foranstaltninger, der bidrager til at beskytte arbejdspladser og dermed arbejdstagere og selvstændige mod risikoen for arbejdsløshed. 
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Retsgrundlaget for dette instrument er Rådets forordning (EU) 2020/672.  
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Forslaget fremsættes i forlængelse af en anmodning fra en medlemsstat og er et udtryk for europæisk solidaritet, idet der ydes finansiel støtte fra Unionen i form af midlertidige lån til en medlemsstat, der er berørt af covid-19-udbruddet. Som en ekstra sikkerhedsforanstaltning vil denne finansielle støtte midlertidigt understøtte regeringens øgede offentlige udgifter til arbejdsfordelingsordninger og lignende foranstaltninger for at hjælpe dem med at beskytte arbejdspladser og dermed arbejdstagere og selvstændige mod risikoen for arbejdsløshed og tab af indkomst.
               
               
                  Denne støtte vil hjælpe den berørte befolkning og bidrage til at mindske de direkte samfundsmæssige og økonomiske virkninger af den aktuelle covid-19-krise. 
               
            
            
               •Proportionalitetsprincippet
            
            
               
                  Forslaget overholder proportionalitetsprincippet. Det går ikke videre, end hvad der er nødvendigt for at nå instrumentets mål. 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  På grund af det presserende behov for at udarbejde forslaget, således at Rådet kan vedtage det i tide, kunne der ikke gennemføres en høring af de berørte parter.
               
            
         
         
            
               •Konsekvensanalyse
            
            
               
                  På grund af forslagets hastende karakter er der ikke foretaget nogen konsekvensanalyse.
               
            
            
               4.VIRKNINGER FOR BUDGETTET
            
            
               
                  Kommissionen bør kunne optage lån på de finansielle markeder med henblik på videreudlån til medlemsstater, der anmoder om finansiel støtte inden for rammerne af SURE-instrumentet. 
               
            
            
               Ud over garantierne fra medlemsstaterne indeholder ordningen andre sikkerhedsforanstaltninger for at sikre dens finansielle soliditet:
            
            
               ·en stringent og konservativ tilgang til økonomisk forvaltning
            
            
               ·en sammensætning af låneporteføljen, der begrænser koncentrationsrisikoen, den årlige eksponering og en overdreven eksponering for de enkelte medlemsstater, samtidig med at der sikres tilstrækkelige ressourcer til de medlemsstater, hvor behovet er størst, samt
            
            
               ·muligheder for refinansiering af gæld.
            
            
               2020/0227 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om midlertidig støtte til Portugal i henhold til Rådets forordning (EU) 2020/672 til mindskelse af risiciene for arbejdsløshed i en nødsituation som følge af covid-19-udbruddet
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet
                  1
               , særlig artikel 6, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den 11. august 2020 anmodede Portugal om finansiel støtte fra Unionen med henblik på at supplere landets nationale indsats for at imødegå virkningerne af covid-19-udbruddet og dets socioøkonomiske konsekvenser for arbejdstagerne. 
            
            
               (2)Covid-19-udbruddet og de ekstraordinære foranstaltninger, som Portugal har gennemført for at dæmme op for udbruddet og de socioøkonomiske og sundhedsrelaterede konsekvenser heraf, forventes at få dramatiske følger for de offentlige finanser. Ifølge Kommissionens forårsprognose 2020 forventedes Portugal at have et offentligt underskud og en offentlig gæld på henholdsvis 6,5 % og 131,6 % af bruttonationalproduktet (BNP) ved udgangen af 2020. Ifølge Kommissionens mellemliggende sommerprognose 2020 forventes Portugals BNP at falde med 9,8 % i 2020. 
            
            
               (3)Covid-19-udbruddet har fastlåst en væsentlig del af arbejdsstyrken i Portugal. Dette har ført til en pludselig og kraftig stigning i de offentlige udgifter i Portugal som følge af arbejdsfordelingsordninger og lignende foranstaltninger samt indførelsen af relevante sundhedsrelaterede foranstaltninger som reaktion på covid-19-udbruddet, jf. betragtning 4-17. 
            
         
         
            
               (4)Ved "lov nr. 7/2009 af 12. februar", som der henvises til i Portugals anmodning af 11. august 2020, blev der indført en foranstaltning til støtte for fastholdelsen af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid som fastsat i Portugals arbejdsmarkedslov. Foranstaltningen består i en ydelse til støtteberettigede virksomheder til dækning af 70 % af medarbejdernes løn, idet medarbejdernes løn udgør to tredjedele af deres normale bruttoløn. Denne korrektion på to tredjedele skal som minimum svare til den nationale mindsteløn og må højst udgøre tre gange den nationale mindsteløn. Støtteberettigede virksomheder skal have indstillet deres aktivitet eller opleve et betydeligt fald i indtægterne. 
            
            
               (5)"Lovdekret nr. 10-G/2020 af 26. marts" og "lovdekret nr. 27-B/2020 af 19. juni", som der henvises til i Portugals anmodning af 11. august 2020, danner grundlag for indførelsen af en række foranstaltninger til at imødegå konsekvenserne af covid-19-udbruddet. Disse omfatter den nye og forenklede særlige støtte til fastholdelse af ansættelseskontrakter ved hjælp af en midlertidig arbejdsafbrydelse eller nedsættelse af den normale arbejdstid. Denne foranstaltning svarer til den, der er nævnt i betragtning 4, men indebærer forenklede procedurer for at sikre hurtigere adgang til midlerne. Foranstaltningen består i en ydelse til støtteberettigede virksomheder til dækning af 70 % af medarbejdernes løn, idet medarbejdernes løn udgør to tredjedele af deres normale bruttoløn, og arbejdsgiveren er fritaget for at indbetale socialsikringsbidrag. Denne korrektion på to tredjedele skal som minimum svare til den nationale mindsteløn og må højst udgøre tre gange den nationale mindsteløn. Støtteberettigede virksomheder skal enten have indstillet deres forretningsaktivitet eller have oplevet et indtægtstab på mindst 40 % i en periode på 30 dage forud for anmodningen om støtte sammenlignet med den samme måned i det foregående år eller med det månedlige gennemsnit for de to foregående måneder. Foranstaltningen er blevet forlænget adskillige gange, bl.a. ved at ændre beregningen af medarbejdernes løn til fire femtedele af den normale bruttoløn og indføre en udfasning af virksomhedernes fritagelse for indbetaling af socialsikringsbidrag. Eftersom fritagelsen for indbetaling af socialsikringsbidrag medfører mistede indtægter for regeringen, kan den i henhold til Rådets forordning (EU) 2020/672 betragtes som svarende til offentlige udgifter.
            
            
               (6)Hvis en virksomhed er kriseramt som følge af covid-19-udbruddet, er omfattet af de foranstaltninger, der er nævnt i betragtning 4 eller 5, og har etableret et uddannelsesprogram, der er godkendt af den nationale offentlige arbejds- og uddannelsesformidling inden for rammerne af de særlige erhvervsuddannelsesprogrammer, kan medarbejderne og virksomheden i forbindelse med uddannelse, der foregår i arbejdstiden som alternativ til nedsat arbejdstid, modtage en uddannelsesydelse i erstatning for indkomsten, som også dækker alle uddannelsesrelaterede omkostninger.
            
            
               (7)Myndighederne har desuden indført en særlig ydelse til virksomheder for genoptagelse af erhvervsaktiviteten. For at lette genoptagelsen af arbejdet og fastholde arbejdspladser kan virksomheder, hvis medarbejdere har været omfattet af foranstaltningerne i betragtning 4 eller 5, modtage en ydelse svarende til enten den nationale mindsteløn for hver enkelt medarbejder, der udbetales som et engangsbeløb, eller til to gange den nationale mindsteløn for hver enkelt medarbejder, der udbetales gradvis i en periode på seks måneder. Hvis støtten udbetales gradvis, er virksomheden også omfattet af en delvis fritagelse for indbetaling af socialsikringsbidrag på 50 % for den pågældende medarbejder.
            
            
               (8)Endelig har myndighederne ved lovdekret nr. 27-B/2020 af 19. juni 2020 indført et tilskud til sikring af en stabil indkomst til de medarbejdere, der er omfattet af de i betragtning 4 eller 5 nævnte foranstaltninger. En medarbejder er støtteberettiget, hvis vedkommendes bruttoløn pr. februar 2020 ikke var højere end to gange den nationale mindsteløn. Medarbejderne modtager en ydelse svarende til forskellen mellem bruttolønnen pr. februar 2020 og den løn, de har modtaget i den periode, hvor de var omfattet af en af de to ovennævnte støtteordninger, dog mindst 100 EUR og højst 351 EUR. 
            
            
               (9)Ved "lovdekret nr. 10-A/2020 af 13. marts" og "lov nr. 2/2020 af 31. marts"
                  2
               , som der henvises til i Portugals annmodning af 11. august 2020, blev der indført en særlig støtte til selvstændige, personer i uformelt arbejde og ledelsespartnere. Under foranstaltningen udbetales der en månedlig ydelse svarende til enten den støtteberettigedes registrerede indkomst (dog højst 438,81 EUR), hvis indkomsten er under 658,21 EUR, eller til to tredjedele af vedkommendes registrerede indkomst (dog højt 438,81 EUR), hvis indkomsten er over 658,21 EUR. I begyndelsen blev der anvendt en nedre grænse på 219,41 EUR for det samlede månedlige støttebeløb i perioden 13. marts - 30. juni 2020. For at være støtteberettiget skal man enten have indstillet sin erhvervsaktivitet eller have oplevet et indtægtstab på mindst 40 % i en periode på 30 dage forud for anmodningen om støtte sammenlignet med samme måned i det foregående år eller med det månedlige gennemsnit for de to foregående måneder. 
            
            
               (10)Ved "lovdekret nr. 10-A/2020 af 13. marts", som der henvises til i Portugals anmodning af 11. august 2020, blev der indført en familieydelse for medarbejdere, der ikke har kunnet arbejde, fordi de har skullet passe deres børn under 12 år eller andre plejekrævende pårørende. Under foranstaltningen udbetales der en ydelse, som dækker 50 % af medarbejderens løn. Som hovedregel svarer medarbejderens løn til to tredjedele af den normale bruttoløn, med en nedre grænse svarende til den nationale mindsteløn og en øvre grænse svarende til tre gange den nationale mindsteløn. Denne foranstaltning kan betragtes som svarende til en arbejdsfordelingsordning som omhandlet i forordning (EU) 2020/672, idet der ydes indkomststøtte til medarbejdere til at dække omkostningerne ved børnepasning, mens skolerne er lukket, og den hjælper derfor forældrene med at forblive i beskæftigelse og forhindrer usikkerhed i forbindelse med deres ansættelsesforhold. 
            
            
               (11)Ved "regeringens bekendtgørelse nr. 3485-C/2020 af 17. marts", "regeringens bekendtgørelse nr. 4395/2020 af 10. april" og "regeringens bekendtgørelse nr. 5897-B/2020 af 28. maj", som der henvises til i Portugals anmodning af 11. august 2020, blev der indført en særlig støtte til fastholdelse af undervisningskontrakter på baggrund af aflysningen af erhvervsuddannelsesforløb. Den offentlige støtte består i en ydelse, der dækker underviserens løn, selv om undervisningen ikke har fundet sted.
            
            
               (12)Ved "det regionale regeringsråd for Azorernes beslutning nr. 97/2020 af 8. april", "det regionale regeringsråd for Azorernes beslutning nr. 120/2020 af 28. april, "det regionale regeringsråd for Azorernes beslutning 128/2020 af 5. maj", "det regionale regeringsråd for Azorernes beslutning nr. 129/2020 af 5. maj", "det regionale regeringsråd for Azorernes beslutning nr. 195/2020 af 15. juli", "det regionale regeringsråd for Azorernes beslutning nr. 196/2020 af 15. juli" og "det regionale regeringsråd for Azorernes beslutning nr. 200/2020 af 17. juli", som der henvises til i Portugals anmodning af 11. august 2020, blev der indført en række beskæftigelsesrelaterede foranstaltninger i den selvstyrende region Azorerne. Disse særlige foranstaltninger omfatter bl.a. et regionalt tillæg oveni de nationale ordninger, navnlig arbejdsfordelingsordningen, og støtte til selvstændige erhvervsdrivende og virksomheder med henblik på genoptagelse af deres erhvervsaktivitet, og de tager sigte på at opretholde beskæftigelsen i Azorerne under covid-19-udbruddet. Støtten under denne foranstaltning er betinget af, at arbejdsforholdet fastholdes, og erhvervsaktiviteten opretholdes.
            
            
               (13)Ved "det regionale regeringsråd for Madeiras beslutning nr. 101/2020 af 13. marts" og "bekendtgørelse nr. 133-B/2020 fra vicepræsidenten for Madeiras regionalregering og det regionale kontor for social inklusion og borgerskab af 22. april", som der henvises til i Portugals anmodning af 11. august 2020, blev der indført en række regionale beskæftigelsesrelaterede foranstaltninger i den selvstyrende region Madeira. Disse særlige foranstaltninger omfatter bl.a. et regionalt tillæg oveni de nationale ordninger, navnlig arbejdsfordelingsordningen, og støtte til selvstændige erhvervsdrivende og virksomheder med henblik på genoptagelse af deres erhvervsaktivitet, og de tager sigte på at opretholde beskæftigelsen i Azorerne under covid-19-udbruddet. Støtten under denne foranstaltning er betinget af, at arbejdsforholdet fastholdes, og erhvervsaktiviteten opretholdes.
            
            
               (14)Ved "lovdekret nr. 10-A/2020 af 13. marts" og "lov nr. 2/2020 af 31. marts"
                  3
               , som der henvises til i Portugals anmodning af 11. august 2020, blev der indført en ydelse til medarbejdere og selvstændige, som er midlertidigt forhindret i at udøve deres aktivitet, fordi de er i forebyggende isolation. Disse arbejdstagere har ret til en ydelse svarende til deres grundløn. Disse retsakter danner desuden grundlag for en ydelse ved sygdom som følge af smitte med covid-19. Sammenlignet med Portugals almindelige sygeordning er udbetalingen af covid-19-ydelsen ikke underlagt ventetid. Den offentlige støtte består i en ydelse svarende til bruttolønnen.
            
            
               (15)Ved "lovdekret nr. 10-A/2020 af 13. marts", som der henvises til i Portugals anmodning af 11. august 2020, blev der givet mulighed for indkøb af personlige værnemidler til brug på arbejdspladsen, navnlig på offentlige hospitaler, i fagministerier, kommuner og de selvstyrende regioner Azorerne og Madeira som en sundhedsrelateret foranstaltning. Dette lovdekret udgør desuden grundlaget for en kampagne om hygiejne på skolerne med henblik på at sikre en sikker tilbagevenden for undervisere, andet personale og elever.
            
            
               (16)Myndighederne har indført testning for covid-19 af indlagte patienter og medarbejdere på de offentlige hospitaler samt medarbejdere på plejehjem og i børnepasningsfaciliteter. Denne udgift finansieres over det almindelige budget og har derfor ikke et eksplicit retsgrundlag.
            
            
               (17)Endelig blev der ved "lov nr. 27-A/2020 af 24. juli", som der henvises til i Portugals anmodning af 11. august 2020, indført en særlig kompensation for medarbejdere i det nationale sundhedssystem, der arbejder med bekæmpelse af covid-19-udbruddet. Det drejer sig om en præstationsbonus, der udbetales én gang, og som svarer til 50 % af medarbejderens normale bruttoløn.
            
            
               (18)Portugal opfylder de i artikel 3 i forordning (EU) 2020/672 nævnte betingelser for at anmode om finansiel støtte. Portugal har forelagt Kommissionen passende dokumentation for, at de faktiske og planlagte offentlige udgifter efter den 1. februar 2020 er steget med 5 934 462 488 EUR som følge af de nationale foranstaltninger, der er truffet for at imødegå de socioøkonomiske virkninger af covid-19-udbruddet. Den stigning, der er direkte forbundet med ovennævnte foranstaltninger, som består i arbejdsmarkedsordninger eller lignende foranstaltninger, udgør en pludselig og kraftig stigning, der er forbundet med såvel nye foranstaltninger som en øget efterspørgsel efter eksisterende ordninger, som tilsammen omfatter en betydelig del af virksomhederne og arbejdsstyrken i Portugal. 
            
            
               (19)Kommissionen har hørt Portugal og konstateret, at der er sket en pludselig og kraftig stigning i de faktiske og planlagte offentlige udgifter, der er direkte forbundet med arbejdsfordelingsordninger og lignende foranstaltninger samt indførelsen af relevante sundhedsrelaterede foranstaltninger i forbindelse med covid-19-udbruddet som omhandlet i anmodningen af 11. august 2020, jf. artikel 6 i forordning (EU) 2020/672. 
            
            
               (20)Der bør derfor ydes finansiel støtte med henblik på at hjælpe Portugal med at imødegå de socioøkonomiske virkninger af den alvorlige økonomiske forstyrrelse som følge af covid-19-udbruddet.
            
            
               (21)Denne afgørelse bør ikke berøre udfaldet af eventuelle sager om forvridning af det indre marked, som anlægges, navnlig i henhold til artikel 107 og 108 i TEUF. Den fritager heller ikke medlemsstaterne for i henhold til artikel 108 i TEUF at underrette Kommissionen om eventuelle statsstøtteprojekter.
            
            
               (22)Portugal bør regelmæssigt underrette Kommissionen om gennemførelsen af de planlagte offentlige udgifter, således at Kommissionen kan vurdere, i hvilket omfang landet har afholdt disse udgifter.
            
            
               (23)Afgørelsen om at yde finansiel støtte er blevet truffet under hensyntagen til de eksisterende og forventede behov i Portugal samt anmodninger om finansiel støtte i henhold til forordning (EU) 2020/672, som andre medlemsstater allerede har indgivet eller har planlagt at indgive, samtidig med at principperne om ligebehandling, solidaritet, proportionalitet og gennemsigtighed anvendes —
            
         
         
            
               VEDTAGET DENNE AFGØRELSE: 
            
            
               Artikel 1
            
            
               Portugal opfylder betingelserne i artikel 3 i forordning (EU) 2020/672. 
            
            
               Artikel 2
            
            
               1.Unionen stiller et lån på højst 5 934 462 488 EUR til rådighed for Portugal. Lånet har en maksimal gennemsnitlig løbetid på 15 år.
            
            
               2.Rådighedsperioden for den finansielle støtte, der ydes ved denne afgørelse, er 18 måneder fra den første dag efter denne afgørelses ikrafttræden. 
            
            
               3.Kommissionen stiller Unionens finansielle støtte til rådighed for Portugal i maksimalt otte rater. En rate kan udbetales i en eller flere trancher. Løbetiden for trancherne under den første rate kan være længere end den maksimale gennemsnitlige løbetid, der er fastsat i stk. 1. I så fald fastsættes løbetiden for de efterfølgende trancher således, at den i stk. 1 omhandlede maksimale gennemsnitlige løbetid overholdes, når alle rater er udbetalt. 
            
            
               4.Den første rate frigives under forbehold af, at den i artikel 8, stk. 2, i forordning (EU) 2020/672 omhandlede låneaftale, træder i kraft.  
            
            
               5.Portugal afholder Unionens finansieringsomkostninger, der er omhandlet i artikel 4 i forordning (EU) 2020/672, for hver rate samt Unionens eventuelle gebyrer, omkostninger og udgifter i forbindelse med finansieringen. 
            
            
               6.Kommissionen træffer afgørelse om størrelsen af raterne og frigivelsen heraf samt om tranchernes størrelse. 
            
            
               Artikel 3 
            
            
               Portugal kan finansiere følgende foranstaltninger:
            
            
               (a)støtte til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid som fastsat i artikel 298-308 i lov nr. 7/2009 af 12. februar
            
            
               (b)den nye og forenklede særlige støtte til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid som fastsat ved lovdekret nr. 10-G/2020 af 26. marts og i artikel 2 i lovdekret nr. 27-B/2020 af 19. juni
            
            
               (c)de særlige erhvervsuddannelsesprogrammer til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid som fastsat i artikel 7-9 i lovdekret nr. 10-G/2020 af 26. marts
            
            
               (d)den nye særlige støtte til virksomheder til genoptagelse af deres erhvervsaktivitet som fastsat i artikel 4, stk. 1-7, artikel 4, stk. 10-12, og artikel 5 i lovdekret nr. 27-B/2020 af 19. juni
            
            
               (e)det nye tilskud til sikring af en stabil indkomst til de medarbejdere, der enten er omfattet af ovennævnte støtte til fastholdelse af ansættelseskontrakter ved hjælp af en midlertidig arbejdsafbrydelse eller nedsættelse af den normale arbejdstid som fastsat i Portugals arbejdsmarkedslov eller af den nye og forenklede støtte, der er indført som reaktion på covid-19-pandemien, jf. artikel 3 i lovdekret nr. 27-B/2020 af 19. juni
            
            
               (f)den nye og progressive særlige støtte til fastholdelse af ansættelsesforhold ved hjælp af en midlertidig nedsættelse af den normale arbejdstid som fastsat ved lovdekret nr. 46-A/2020 af 30. juli
            
            
               (g)den nye særlige støtte til selvstændige, personer i uformelt arbejde og ledelsespartnere som fastsat i artikel 26-28 i lovdekret nr. 10-A/2020 af 13. marts og artikel 325-G i lov nr. 2/2020 af 31. marts som ændret ved artikel 3 i lov nr. 27-A/2020 af 24. juli
            
            
               (h)en familieydelse til medarbejdere, der ikke har kunnet arbejde, fordi de har skullet passe deres børn under 12 år eller andre plejekrævende pårørende, som fastsat i artikel 23 i lovdekret nr. 10-A/2020 af 13. marts
            
         
         
            
               (i)den særlige støtte til fastholdelse af undervisningskontrakter i lyset af de annullerede erhvervsuddannelser som fastsat ved regeringens bekendtgørelse nr. 3485-C/2020 af 17. marts, regeringens bekendtgørelse nr. 4395/2020 af 10. april og regeringens bekendtgørelse nr. 5897-B/2020 af 28. maj
            
            
               (j)de regionale beskæftigelsesrelaterede foranstaltninger i den selvstyrende region Azorerne som fastsat ved det regionale regeringsråd for Azorernes beslutning nr. 97/2020 af 8. april, det regionale regeringsråd for Azorernes beslutning nr. 120/2020 af 28. april, det regionale regeringsråd for Azorernes beslutning nr. 128/2020 af 5. maj, det regionale regeringsråd for Azorernes beslutning nr. 129/2020 af 5. maj, det regionale regeringsråd for Azorernes beslutning nr. 195/2020 af 15. juli, det regionale regeringsråd for Azorernes beslutning nr. 196/2020 af 15. juli, og det regionale regeringsråd for Azorernes beslutning nr. 200/2020 af 17. juli
            
            
               (k)de regionale beskæftigelsesrelaterede foranstaltninger i den selvstyrende region Madeira som fastsat ved det regionale regeringsråd for Madeiras beslutning nr. 101/2020 af 13. marts og bekendtgørelse nr. 133-B/2020 fra vicepræsidenten for Madeiras regionalregering og det regionale kontor for social inklusion og borgerskab af 22. april
            
            
               (l)ydelsen til medarbejdere og selvstændige i forebyggende isolation som fastsat i artikel 19 i lovdekret nr. 10-A/2020 af 13. marts og artikel 325-F i lov nr. 2/2020 af 31. marts som ændret ved artikel 3 i lov nr. 27-A/2020 af 24. juli
            
            
               (m)ydelsen ved sygdom som følge af smitte med covid-19 som fastsat i artikel 20 i lovdekret nr. 10-A/2020 af 13. marts og artikel 325-F i lov nr. 2/2020 af 31. marts som ændret ved artikel 3 i lov nr. 27-A/2020 af 24. juli
            
            
               (n)indkøb af personlige værnemidler til brug på arbejdspladsen, navnlig på offentlige hospitaler, i fagministerier, kommuner og de selvstyrende regioner Azorerne og Madeira som fastsat i artikel 3 i lovdekret nr. 10-A/2020 af 13. marts
            
            
               (o)kampagnen om hygiejne på skolerne som fastsat i artikel 9 i lovdekret nr. 10-A/2020 af 13. marts
            
            
               (p)testning for covid-19 af indlagte patienter og medarbejdere på de offentlige hospitaler samt medarbejdere på plejehjem og i børnepasningsfaciliteter
            
            
               (q)den nye særlige kompensation til medarbejdere i det nationale sundhedssystem, der arbejder med bekæmpelse af covid-19-udbruddet, som fastsat i artikel 42-A i lov nr. 2/2020 af 31. marts som ændret ved artikel 3 i lov nr. 27-A/2020 af 24. juli.
            
            
               Artikel 4
            
            
               Portugal underretter senest den [DATO: seks måneder efter datoen for offentliggørelsen af denne afgørelse] og derefter hver sjette måned Kommissionen om afholdelsen af de planlagte offentlige udgifter, indtil alle de planlagte offentlige udgifter er blevet afholdt.
            
            
               Artikel 5
            
            
               Denne afgørelse er rettet til Den Portugisiske Republik.
            
            
               Artikel 6
            
            
               Denne afgørelse offentliggøres i Den Europæiske Unions Tidende. 
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 159 af 20.5.2020, s. 1.
               
               
                  
                     (2)
                  
                        Som ændret ved lov 27-A/2020 af 24. juli.
               
               
                  
                     (3)
                  
                        Som ændret ved lov 27-A/2020 af 24. juli.